[{"text_idx": "#000010", "text": "Roedd slot hed-leinio nos Sadwrn Maes B yn gadarnhad pellach bod Yr Eira wedi selio eu lle fel un o brif fandiau Cymru, yn enwedig ar o\u0302l hed-leinio Gwobrau\u2019r Selar no\u0302l ym mis Chwefror hefyd. Prif slot dau ddigwyddiad cerddorol Cymraeg mwya\u2019r flwyddyn \u2013 ddim yn ddrwg!"}, {"text_idx": "#000012", "text": "Rhyddhawyd fersiwn newydd o ga\u0302n Diffiniad, \u2018Angen Ffrind\u2019 gan Yr Eira yn gynharach yn yr haf i nodi y ffaith mai nhw oedd wedi hawlio prif lot Maes B eleni, ac mai Diffiniad fyddai\u2019n cloi Llwyfan y Maes yn yr Eisteddfod nos Wener \u2013 sef prif slot y Steddfod erbyn hyn gellid dadlau."}, {"text_idx": "#000013", "text": "\u201cMae\u2019r ga\u0302n yn chwarae ar syniadau o\u2019r haf ac ieuenctid yng Nghymru,\u201d meddai prif ganwr Yr Eira, Lewys Wyn am y sengl newydd."}, {"text_idx": "#000014", "text": "\u201cMewn gwirionedd, does \u2019na\u2019m llawer o bethau gobeithiol am fod yn berson ifanc yng Nghymru yn yr haf, ond am unwaith dani\u2019n trio meddwl ychydig yn fwy positif am bethau, y meddylfryd fod yna rhywbeth gwell ar y gorwel."}, {"text_idx": "#000015", "text": "\u201cMae hafau yng Nghymru yn dueddol o fod yn rhywbeth llwm a diflas, ond mae\u2019r ga\u0302n yn awgrymu \u2018na fydd rhaid galw ddoe yn o\u0302l. Cyd-ddigwyddiad gwych fod yr haul am unwaith wedi ymddangos yma yng Nghymru!\u201d"}, {"text_idx": "#000016", "text": "Dyma fideo \u2018Galw Ddoe yn O\u0302l\u2019 a gyhoeddwyd gan Yr Eira yr un diwrnod a\u0302\u2019r sengl:"}, {"text_idx": "#000020", "text": "Mae\u2019r wobr yn cael ei dyfarnu\u2019n flynyddol yn ystod wythnos yr Eisteddfod Genedlaethol, wrth i banel o feirniaid ddod ynghyd i ddewis enillydd o blith rhestr fer o albyms Cymraeg o unrhyw genre."}, {"text_idx": "#000025", "text": "Wrth ymateb i\u2019r wobr ar eu cyfrif Twitter, meddai Mellt am y newyddion: \u201cMor hapus dweud bod LP cynta ni wedi ennill wobr Albwm Cymraeg y Flwyddyn 2018 \u2013 wedi cael wythnos anhygoel.\u201d"}, {"text_idx": "#000026", "text": "Rydan ni\u2019n hoffi Mellt yn Y Selar, ac yn falch iawn o\u2019i llwyddiant \u2013 da iawn bois!"}, {"text_idx": "#000029", "text": "Prosiect electroneg Gerallt Ruggiero, a ddaw\u2019n wreiddiol o Ogledd Cymru, ond sydd bellach yn byw\u2019n Nottingham, ydy Plyci. Mae wedi cyhoeddi tipyn o gynnyrch dros y blynyddoedd, yn wreiddiol ar label Peski, ond yn ddiweddarach ar ei liwt ei hun."}, {"text_idx": "#000033", "text": "Hon yn un fach ddiddorol. Bydd nifer ohonoch siw\u0302r o fod yn gyfarwydd a\u0302 gwaith Dafydd Elfryn sy\u2019n llunio mapiau difyr o Gymru gan ddefnyddio gwahanol thema\u0302u ac ystadegau amrywiol."}, {"text_idx": "#000034", "text": "Yn ddiweddar, cafodd cyfrif Twitter Y Selar ei gopi\u0308o mewn i drafodaeth yngly\u0302n a\u0302 sut i gael data ar gyfer creu map o artistiaid mwyaf poblogaidd pob sir yng Nghymru \u2018yn o\u0302l ei siroedd cartref\u2019. \u2018Anodd uffernol cael yr wybodaeth\u2019 oedd ein ateb ni...ond debyg mai ystadegau Spotify fyddai\u2019r gobaith gorau felly holwch y guru Spotify Cymraeg, Yws Gwynedd."}, {"text_idx": "#000035", "text": "Bach o waith cartref gan Yws, a hei presto, dyma fap ffansi gan Dafydd:"}]